EkBass/fiwiki-20250220-pages-articles huggingface dataset:
Dejan Godar

Dejan Godar (s. 19. toukokuuta 1978 Donji Tavankut, Serbia, Jugoslavia) on entinen kroatialainen jalkapalloilija. Hän oli pelipaikaltaan keskikenttäpelaaja. Godar on pelannut Suomessa viisi kautta seuranaan Rovaniemen Palloseura. Rovaniemelle hän tuli kaudeksi 2003 ja oli mukana nostamassa RoPS:aa samalla kaudella Veikkausliigaan. Hän on pelannut myös FK Spartak Suboticassa, FK Vojvodinassa, NK Osijekissä, NK Inter Zaprešićissä ja NK Belišćessä Kroatian ja Serbian liigoissa sekä Degerfors IF:ssä Ruotsin Superettanissa. Ykkösen pelaajat valitsivat Godarin Jalkapallon Pelaajayhdistyksen järjestämässä äänestyksessä Ykkösen vuoden pelaajaksi kaudella 2007.Veikkausliiga.com - Spotlight: Kauden 2007 tähtisadetta lauantaina Godar yhdistettiin vuonna 2008 sopupeliepäilyihin.http://www.iltasanomat.fi/urheilu/uutinen.asp?id=1583489 ==Lähteet== Luokka:Kroatialaiset jalkapalloilijat Luokka:Vuonna 1978 syntyneet Luokka:Elävät henkilöt
Sidney Leslie Goodwin

Sidney Leslie Goodwin (9. syyskuuta 1910 Fulham, Englanti – 15. huhtikuuta 1912) oli yksi Titanicin onnettomuudessa surmansa saaneista. Hän oli puolitoistavuotias englantilainen poika, jonka luultiin jääneen kadoksiin uppoamisen jälkeen kuten hänen perheensä muidenkin jäsenten. "Titanicin lapsena" tunnettu uhri tunnistettiin häneksi dna-löydösten uuden analyysin perusteella.Titanic-lapsi olikin brittiperheestä. (Ilta-Sanomat 3. elokuuta 2007, 14-15.) ==Aiheesta muualla== * Titanic * Eino Panula ==Lähteet== Luokka:Titanicin matkustajat ja miehistö Luokka:Englantilaiset henkilöt Luokka:Kuolleet lapset Luokka:Vuonna 1910 syntyneet Luokka:Vuonna 1912 kuolleet
Chanda Mwaba

Chanda Mwaba (s. 2. lokakuuta 1988) on sambialainen jalkapalloilija, pelipaikaltaan keskikenttäpelaaja. Seuratasolla hän edusti viimeksi Rovaniemen Palloseuraa. Mwabaa on kutsuttu kenties lahjakkaimmaksi Suomessa pelanneeksi 18-vuotiaaksi. Hän on tunnettu erityisesti taitavista harhautuksistaan ja hän toimii myös rangaistuspotkujen antajana. Hän tuli Rovaniemelle Zeddy Sailetin avustuksella talvella 2007 yhdessä kolmen muun sambialaisen Chileshe Chibwen, Stephen Kundan ja Derik Sailetin kanssa antamaan näyttöjä. Kaikki paitsi Derik Saileti solmivat sopimuksen Rovaniemen Palloseuran kanssa. Mwaban sopimus on nelivuotinen ja ulottuu kauteen 2010 asti. Mwaba on pelannut aiemmin Sambian pääsarjan Power Dynamoissa ja esiintynyt myös Sambian alle 23-vuotiaiden maajoukkueessa. Kauden 2007 päätyttyä RoPS jatkoi Mwaban sopimusta kauteen 2012 asti. 15\. marraskuuta 2008 RoPS ilmoitti Chanda Mwaban liittyneen yhdessä Stephen Kundan kanssa lainalle loppukaudeksi Power Dynamosiin. 12\. heinäkuuta 2009 ottelussa Jaroa vastaan, Mwaba syötti RoPS:n maaleista neljä. Hän myös syötti rangaistuspotkuun johtaneen tilanteen pelissä. Rovaniemen Palloseura voitti ottelun 5–3. 6\. elokuuta 2009 Sambian jalkapallomaajoukkueen ranskalainen päävalmentaja Hervé Renard kutsui Mwaban ensimmäistä kertaa Sambian jalkapallomaajoukkueeseen. Renard oli Rovaniemellä katsomassa aikaisemmin Rovaniemen Palloseuran ottelua FC Lahtea vastaan, jossa hänen oli tarkoitus tarkkailla RoPS:n sambialaisia pelaajia maajoukkuetta varten. Renard ihastui Mwaban taitoihin ja kutsui hänet maajoukkueeseen. Mwaba valittiin 12. elokuuta 2009 Lontoossa pelattavaan otteluun Ghanaa vastaan muttei saanut ajoissa viisumia eikä siten kyennyt osallistumaan otteluun. Mwaba ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi. Hän sai skandaaliin liittyen vuoden ja kahdeksan kuukauden vankeustuomion lahjuksen ottamisesta elinkeinotoiminnassa. Kaudella 2021 Chanda Mwaba palasi pelikentille FC Melodyn paidassa, jossa pelaa edelleen. == Pelaajaura == (päivitetty 16. lokakuuta 2010) Seura Kausi Sarjaottelut Sarjaottelut Karsintaottelut Karsintaottelut Suomen Cup Suomen Cup Liigacup Liigacup Europelit Europelit Yhteensä Yhteensä Seura Kausi Pelit Maalit Pelit Maalit Pelit Maalit Pelit Maalit Pelit Maalit Pelit Maalit Rovaniemen Palloseura Rovaniemen Palloseura 2007 25 3 2 1 0 0 0 0 0 0 27 4 Rovaniemen Palloseura 2008 24 1 0 0 3 1 5 1 0 0 32 3 Rovaniemen Palloseura 2009 22 1 0 0 1 0 4 0 0 0 27 1 Rovaniemen Palloseura 2010 25 6 0 0 1 0 0 0 0 0 26 6 Ura yhteensä Ura yhteensä 96 11 2 1 5 1 9 1 0 0 112 14 == Lähteet == Luokka:Sambialaiset jalkapalloilijat Luokka:Vuonna 1988 syntyneet Luokka:Elävät henkilöt
Kimmo Jarva

Kimmo Petteri Jarva (s. 1969 TampereKimmo Jarva – Mayor of Europe, Themayor.eu, viitattu 22.11.2023 ) on suomalainen kaupunginjohtaja, koulutukseltaan hallintotieteiden maisteri. Hän oli Lappeenrannan kaupunginjohtaja. Hän jätti eronpyynnön 20.11.2023, ja ero astui virallisesti voimaan 20. toukokuuta 2024. Hän aloitti virassaan joulukuun puolivälissä 2011.Kimmo Jarva Lappeenrannan kaupunginjohtajaksi, Yle.fi/uutiset, viitattu 29.8.2011 Jarva valmistui hallintotieteiden maisteriksi Tampereen yliopistosta vuonna 1995. Hän toimi Vihdin kunnanjohtajana vajaat kolme vuotta joulukuuhun 2011 asti, jota ennen hän oli Karjalohjan kunnansihteerinä 1995–1997, Padasjoen vs. hallintojohtajana 1997, Säkylän kunnansihteerinä 1997–1999, Taipalsaaren kunnanjohtajana 2000–2003 sekä Kurikan kaupunginjohtajana 2003–2009. Jarvalla on kaksi lasta. Ylen haastatteluissa tuli esiin, että Jarvan eroon Lappeenrannan kaupunginjohtajan tehtävästä ei liity yksittäisiä syitä eikä väärinkäytöksiä. Valtuutetut kommentoivat toimintaa liian passiiviseksi ja häntä liian näkymättömäksi ja nostavat esiin jämäkkyyden puutteen. Häntä on kuitenkin pidetty miellyttävänä, ja yhteistyö on sujunut. == Lähteet == * Kuka kukin on 2007, Otava 2006 === Viitteet === Luokka:Lappeenrannan kaupunginjohtajat Luokka:Vihdin kunnanjohtajat Luokka:Kurikan kunnan-, kauppalan- ja kaupunginjohtajat Luokka:Vuonna 1969 syntyneet Luokka:Elävät henkilöt
Sarpedon

Sarpedon () viittaa kreikkalaisessa mytologiassa useampaan eri henkilöön. == Sarpedon, Zeuksen ja Europen poika == Sarpedon oli Zeuksen ja Europan poika, Minoksen ja Rhadamanthyksen veli. Hänet kasvatti kuningas Asterion ja myöhemmin, kun Minos karkotti hänet, hän etsi turvapaikkaa setänsä kuningas Kiliksin luota. Sarpedon valloitti ja hallitsi milyanilaisia, ja hänen valtakuntaansa kutsuttiin Lyykiaksi hänen seuraajansa Lykoksen, Pandion II:n pojan, mukaan. Toisen version mukaan Minos, Sarpedon ja Rhadamanthys kiistelivät Miletoksesta, pojasta, johon he kaikki olivat ihastuneet. Tämän suosiessa eniten Sarpedonia, Minos kostoksi aloitti sodan ja valtasi koko saaren. Sarpedon ja Miletos pakenivat Lyykiaan, missä Miletos perusti nimeään kantavan kaupunginApollodoros, Kirjasto 3.1.2 (engl. käännös). == Sarpedon, Zeuksen ja Laodameian poika == Sarpedon oli Zeuksen ja Laodameian, Bellerofonin tyttären, poika ja Lyykian kuningasHomeros, Ilias 6.191–211 (engl. käännös). Sarpedonista tuli kuningas hänen setiensä luovuttua vaateistaan Lyykiaa kohtaan. Troijan sodassa hän taisteli Troijan puolella serkkunsa Glaukoksen kanssa ollen yksi Troijan suurimmista sankareista ja liittolaisista. Sarpedon moitti sodan aikana Hektoria siitä, että tämä jätti kaiken sotimisen Troijan liittolaisille eikä troijalaisille itselleen, ja huomautti, ettei Lyykialla ollut syytä taistella kreikkalaisia vastaan tai edes vihata heitä, mutta koska he olivat Troijan uskollisia liittolaisia, he tekivät taisteluissa parhaansa. Kun Patroklos osallistui taisteluun Akhilleuksen sota-asuun pukeutuneena, Sarpedon kohtasi hänet taistelussa. Zeus väitteli, pitäisikö hänen säästää poikansa henki vaikka tämän oli kohtalo määrännyt kuolemaan Patrokloksen kädestä. Hänen ollessa tekemässä niin Hera muistutti häntä, että myös muiden jumalien pojat taistelivat ja oli määrätty kuolemaan siellä, ja jos Zeus säästäisi oman poikansa, myös muut jumalat alkaisivat tehdä samoin. Niin Zeus antoi Patrokloksen surmata Sarpedonin. Sarpedonin kaatuessa kuolettavasti haavoittuneena hän huusi Glaukosta pelastamaan ruumiinsa ja aseensa. Glaukos veti Patrokloksen keihään ulos tämän rinnasta ja samalla Sarpedon menetti henkensä. Seuranneessa kamppailussa kreikkalaiset onnistuivat viemään kaatuneen kuninkaan haarniskan, mutta Zeus antoi Apollonin pelastaa ruumiin, jonka hän antoi Hypnokselle ja Thanatokselle vietäväksi Lyykiaan hautajaisia varten. Sekä Apollodoros että Hyginus vihjaavat, että molemmat Sarpedonit, Zeuksen pojat, olisivat olleet yksi ja sama henkilöApollodoros, Kirjasto 3.1.1 (engl. käännös)Hyginus, Fabulae cvi (engl. käännös). == Lähteet == Luokka:Kreikkalaisen mytologian sankarit
Antti Rantakokko

Antti Rantakokko (s. 1952 Muonio) on hallintotieteiden maisteri ja toiminut Salon kaupunginjohtajana vuosina 2009–2017. Hän on aikaisemmin toiminut kunnanjohtajana Kauhajoella, Jalasjärvellä, Sallassa ja sitä ennen Suomusjärvellä 1982–1984. Hän on naimisissa viitasaarelaislähtöisen Anna-Liisa Rantakokon (o.s. Leppänen, s. 1953) kanssa. Anna-Liisa Rantakokko työskentelee Jalasjärven seurakunnan talouspäällikkönä. Pariskunnalla on neljä lasta. Rantakokko valittiin Salon kaupunginjohtajaksi ja hän toimi tehtävässä helmikuusta 2009 alkaen kunnes jäi eläkkeelle elokuussa 2017. Rantakokko on Kittilän kriisiä selvittämään asetetun selvitystyöryhmän puheenjohtaja. == Lähteet == == Aiheesta muualla == Luokka:Vuonna 1952 syntyneet Luokka:Elävät henkilöt Luokka:Kauhajoen kaupunginjohtajat Luokka:Jalasjärven kunnanjohtajat Luokka:Salon kaupunginjohtajat
Kallansillat

Kallansillat on noin 4 200 metrin pituinen pengertie ja siltaketju, jonka kautta valtatie 5 ja valtatie 9 sekä Savon rata ylittävät Kallaveden. Sillat yhdistävät Kuopion Päivärannan, Suosaaren, Tikkalansaaren, Sorsasalon ja päättyvät Siilinjärven Vuorelaan. Vaikka valtaosa reitistä on pengerrettyä, on siltojen alitus mahdollista vesiliikenteelle kaikkiaan viidestä silta-aukosta. Niistä eteläisin, Päivärannan läppäsilta (ns. Saksan seisoja), oli myös avattavissa kokonaan korkeillekin aluksille. Siltojen kautta kulki vuonna 2004 keskimäärin 28 000 ajoneuvoa vuorokaudessa. ==Historiaa== Kallaveden ylitys tapahtui vielä 1800-luvulla käyttäen laivoja, veneitä ja Kelloniemestä Toivalaan kulkeneita lauttoja. Päätös Savon radan jatkamisesta Kuopiosta Iisalmeen johti myös kiinteän penger- ja siltayhteyden rakentamiseen järven yli Suosaaren, Tikkalansaaren ja Sorsasalon saarien kautta. Rautatie siltoineen otettiin käyttöön aivan 1900-luvun alussa. Samalla lauttayhteys lakkautettiin. Maantietä ei Kallansiltojen ensimmäisinä vuosikymmeninä ollut rakennettu näiden yhteyteen. Vuosina 1922–1932 autoja kuljetettiin junanvaunuissa Kallaveden yli, kunnes maantieyhteys valmistui radan viereen 1932. Aina 1960-luvun alkupuolelle asti Päivärannan silta oli sekä auto- että junaliikenteen käytössä. Nelikaistainen maantie Kuopion keskustan ja Vuorelan välille valmistui 1960-luvun puolivälissä, jolloin myös vanhat siltarakenteet Kallansilloilla korvattiin uusilla. Vanhat kaarisillat (2 kpl) on varastoituna nykyisten läppäsiltojen läheisyydessä Suosaaressa. Varastoidut siltarakenteet ovat vuodelta 1932 ja ne ovat peittyneet kasvillisuuden sekaan. Tiehallinto käynnisti lokakuussa 2009 hankkeen valtatie 5:n parantamiseksi moottoritieksi Kallansiltojen kohdalla noin viiden kilometrin matkalta. Lisäksi tieosuuden itäpuolelle rakennettiin rinnakkaistie, joka otettiin käyttöön heinäkuussa 2013. Päivärannan läppäsillat korvataan kiinteillä silloilla. Toukokuussa 2013 Kuopion ja Iisalmen välinen laivaväylä siirrettiin Suosaaren ja Tikkalansaaren väliin. Ajoneuvoliikenteelle rakennettiin kiinteä silta, jonka alikulkukorkeus on 12,5 metriä, sekä rautatielle nostosilta. Hankkeen kustannusarvio on noin 90 miljoonaa euroa. Hanke valmistui kesällä 2014. == Lähteet == ==Aiheesta muualla== *Pohjois-Savon muisti: Rautatie ja maantie Kuopiosta pohjoiseen (arkistoituna) * Maantie Kallaveden yli, Suomen Kuvalehti, 14.03.1931, nro 11, s. 28, Kansalliskirjaston digitaaliset aineistot * Kallaveden katkaisija, Suomen Kuvalehti, 02.07.1932, nro 27, s. 11, Kansalliskirjaston digitaaliset aineistot *Kallansillat Google Maps -palvelussa Luokka:Kuopion rakennukset ja rakennelmat Luokka:Suomen tieliikennesillat Luokka:Kuopion liikenne Luokka:Valtatie 5
Johannes Tapissier

Johannes Tapissier oli ranskalainen renessanssisäveltäjä. Hän vaikutti 1300- ja 1400-lukujen vaihteessa ja kuului niin kutsuttuun burgundilaiseen koulukuntaan. Tapissier aloitti vuonna 1391 Filip II:n hovisäveltäjänä. Hänen tiedetään olleen mukana Filipin matkoilla ja käyneen Avignonissa ainakin kahdesti vuosina 1391 ja 1395. Règles de la seconde rhétoriquen (noin 1400) mukaan hän olisi kuulunut aikansa kuuluisimpiin ranskalaisiin runoilijamuusikoihin. 1400-luvun alussa Tapissier piti Pariisissa laulukoulua, jonka oppilaat esiintyivät mm. Juhana Pelottomalle vuonna 1408. Tapissier kuoli viimeistään elokuussa 1410. Hänet mainitaan Martin le Francin runossa Le Champion des dames. Tapissierilta on säilynyt ainoastaan kolme teosta, joista kaksi on messunosia (credo ja sanctus) ja yksi isorytminen motetti. Luokka:Ranskalaiset säveltäjät Luokka:Renessanssisäveltäjät
Deutschlandsberg

Deutschlandsberg on kaupunki Steiermarkin osavaltiossa Itävallassa. Siellä oli vuonna 2006 8 171 asukastaLandesstatistik Steiermark: Deutschlandsberg (Excel- tiedosto). Deutschlandsberg on samannimisen piirin pääkaupunki ja sijaitsee noin 35 kilometriä Grazista lounaaseenDeutschlandsberg Infrastruktur . Kaupungin pinta-ala on 24,5 neliökilometriä ja sen korkeus merenpinnasta on 368 metriä. Väestötiheys Deutschlandsbergissä oli vuonna 2001 326 asukasta/neliökilometriStatistik Austria: Endgültige Wohnbevölkerung und Bürgerzahl (Deutschlandsberg). Ulkomaalaisten osuus väestöstä oli 2,9 %, josta suurin osa oli Saksan kansalaisiaStatistik Austria: Demographische Daten für Deutschlandsberg. ==Väestönkehitys== *1869: 3 008 *1900: 4 833 *1923: 5 078 *1939: 5 493 *1961: 6 693 *1981: 7 620 *1991: 7 760 *2001: 7 983 Lähde: Statistik AustriaStatistik Austria: Bevölkerungsentwicklung (Deutschlandsberg) Kaupungin vieressä on Deutschlandsbergin linna. Deutschlandsbergistä on hyvät liikenneyhteydet Graziin. Kaupungissa on rautatieasema, josta Graz-Köflacher Eisenbahn-yhtiön taajamajunat liikennöivät osavaltion pääkaupunkiin. ==Lähteet== ==Aiheesta muualla== *Offizielle Homepage der Gemeinde Deutschlandsberg Luokka:Steiermarkin kaupungit
The Colour of Spring

The Colour of Spring on brittiläisen Talk Talk -yhtyeen kolmas albumi. Se ilmestyi vuonna 1986. Yhtyeen kaksi ensimmäistä albumia The Party’s Over ja It’s My Life ovat tyypillistä 1980-luvun syntikkapoppia. Albumi The Colour of Spring poikkeaa huomattavasti kummastakin edellisestä albumista. Syntetisaattoreita ei kuulla, vaan niiden sijaan kuullaan erilaisia soittimia, mm. urkuja, pianoa, kitaraa ja huuliharppua, joita soittaa joukko muusikoita. Albumilla soittavista taustamuusikoista tunnetuimmat ovat kitaristit Robbie McIntosh ja David Rhodes sekä multi-instrumentalisti Steve Winwood. The Colour of Spring edustaa täten progressiivista rockia. Albumin tunnetuimmat kappaleet ovat singleinäkin julkaistut I Don’t Believe in You, Life’s What You Make It, Living in Another World ja Give It Up. Avausraidan Happiness Is Easy taustalla laulaa lapsikuoro. Viimeisen raidan Time It’s Time taustalla laulaa aikuiskuoro. == Kappaleet == # "Happiness Is Easy" – 6:30 # "I Don't Believe in You" – 5:02 # "Life's What You Make It" – 4:28 # "April 5th" – 5:51 # "Living in Another World" – 6:58 # "Give It Up" – 5:17 # "Chameleon Day" – 3:20 # "Time It's Time" – 8:14 Luokka:Vuoden 1986 albumit Luokka:Talk Talkin albumit
Nicolas Grenon

Nicolas Grenon (n. 1375 – 17. lokakuuta 1456) oli ranskalainen varhaisen renessanssin säveltäjä. Hänen taitonsa kehittyivät 1300-luvun lopulla, mutta hän teki elämäntyönsä 1400-luvun puolella, jolloin renessanssinajan tyylisuuntaukset olivat jo kehittymässä. Hänen tuotantoonsa kuuluu mm. balladeja, virelaita, motetteja ja rondeauta. Grenon työskenteli Notre Damen katedraalissa Pariisissa ja lähti veljensä kuoltua St Sépulchren kaniikiksi. Hän muutti vuonna 1403 Laoniin ja Cambraihin 1408. Vuonna 1409 hän sai Berryn herttuan hovista paikan kuoropoikien johtajana. Grenon aloitti vuonna 1412 työn Juhana Pelottoman hovissa. Hän palasi Cambraihin 1419 ja johti vuosina 1425–1427 kuoropoikia Martinus V:n palveluksessa Roomassa. Hän vetäytyi Cambraihin, jossa hän vielä 1440-luvulla teki työtä uudistaen katedraalin liturgista musiikkia Guillaume Dufayn kanssa. Hän kuoli Cambraissa noin 80-vuotiaana. Luokka:Ranskalaiset säveltäjät Luokka:Renessanssisäveltäjät Luokka:Vuonna 1375 syntyneet Luokka:Vuonna 1456 kuolleet
Spirit of Eden

Spirit of Eden on Talk Talk -yhtyeen neljäs albumi. Se ilmestyi vuonna 1988. Spirit of Eden edustaa sellaista musiikkityyliä, mitä yksikään yhtyeen edellisistä albumeista ei edusta. Se on rockin ja jazzin fuusiota, jota voisi luonnehtia post-rockiksi, vaikka post-rock -nimitystä ei ollut vielä keksitty vuonna 1988. Albumilla on vain kuusi raitaa, mutta useimmat niistä ovat 6–7 minuutin mittaisia. Kuten edellisellä albumilla The Colour of Spring, albumilla Spirit of Eden soittaa joukko taustamuusikoita erilaisia soittimia. Albumin kolme ensimmäistä raitaa tulevat peräkkäin ilman taukoja välissä, ja vinyyliversiolla ne täyttävät koko A-puolen. ==Kappaleet== # # # # # # ==Lähteet== Luokka:Vuoden 1988 albumit Luokka:Talk Talkin albumit
François Joseph Gossec

François-Joseph Gossec (17. tammikuuta 1734 – 16. helmikuuta 1829) oli Ranskassa vaikuttanut belgialainen klassismin ajan säveltäjä. Gossec syntyi Ranskalle kuuluneessa pienessä kylässä nimeltä Vergnies, nykyisessä Belgian Hainaut’ssa ja toimi kuoropoikana Antwerpenissä. Lähdettyään Pariisiin hän sai Jean-Philippe Rameaun vakuuttuneeksi kyvyistään. Hän pääsi La Popelinièren yksityisen orkesterin kapellimestariksi ja sai oman ensimmäisen sinfoniansa esitetyksi vuonna 1754. Condén ruhtinaan orkesterin johdossa hän sai tuotetuksi myös oopperoita ja muita omia sävellyksiään. Gossec sai vuonna 1760 huomattavan menestyksen teoksellaan Requiem. Teokseen ihastui sittemmin Wolfgang Amadeus Mozart, joka tapasi Gossecin ainakin kerran Pariisin- matkallaan vuonna 1778 ja kuvasi tätä kirjeessä isälleen "hyväksi ystäväksi ja hyvin kuivaksi mieheksi". Gossec sai mainetta myös kapellimestarina; hän johti omien teostensa lisäksi muiden muassa Joseph Haydnin sävellyksiä. Hän kuului Ranskan Kunnialegioonan varhaisimpiin ritareihin 1800-luvulla. Gossec opetti Conservatoire de Musiquessa vuodesta 1795 1810-luvulle. Vuoteen 1817 hän työsti viimeistä teostaan Te Deumia. Hän kuoli sittemmin Pariisiin liitetyssä Passyssä, huomattavassa 95 vuoden iässä ja sai hautapaikan Père-Lachaisesta. Hänen hautajaisiinsa osallistui mm. Luigi Cherubini, ja hänen hautansa sijaitsee lähellä Étienne Méhulin ja André Ernest Modeste Grétryn hautoja. Gossec oli elinaikanaan vaikutusvaltainen säveltäjä Ranskassa, mutta melko tuntematon sen ulkopuolella. Hänen tuotantoonsa kuuluu mm. useita sinfonioita, kamarimusiikkia, vokaalimusiikkia ja oopperoita. ==Aiheesta muualla== *Vapaasti käytettävissä olevia Gossecin partituureja Mutopia Project Luokka:Belgialaiset säveltäjät Luokka:Vuonna 1734 syntyneet Luokka:Vuonna 1829 kuolleet
Yunaika Crawford

Yunaika Crawford (s. 2. marraskuuta 1982) on kuubalainen moukarinheittäjä. Crawford heitti 1998 Annecyn nuorten MM-kisoissa yhdeksänneksi tuloksella 56,01. Seuraavana vuonna hän voitti Bydgoszczin alle 18-vuotiaiden MM-kisoissa hopeaa heitettyään 57,56. Santiago de Chilen nuorten MM-kisoissa vuonna 2000 hän sijoittui kolmanneksi tuloksella 59,98. Crawford kilpaili Pariisin MM- kisoissa 2003, mutta karsiutui tuloksella 64,59. Seuraavana vuonna hän voitti pronssia Ateenan olympialaisissa 73,16 metriä kantaneella heitollaan. Hän karsiutui Helsingin MM-kisoissa 2005. Osakan MM-kilpailuissa 2007 hän sijoittui 11:nneksi. Pekingin olympialaisissa 2008 hän karsiutui loppukilpailusta. ==Ennätykset== * Moukarinheitto: 73,16 (2004) ==Lähteet== * Luokka:Kuubalaiset moukarinheittäjät Luokka:Kuubalaiset olympiamitalistit Luokka:Vuonna 1982 syntyneet Luokka:Elävät henkilöt
It’s My Life (albumi)

It’s My Life on Talk Talk -yhtyeen toinen albumi, joka ilmestyi vuonna 1984. Albumi on jatkoa debyyttialbumille The Party’s Over ja edustaa syntikkapoppia. Tunnetuimmat kappaleet ovat Dum Dum Girl, Such a Shame ja It’s My Life. Kappaleesta It’s My Life on No Doubt tehnyt cover-version. Kappaletta Such a Shame inspiroi George Cockroftin kirja Noppamies.http://www.stiehlover.com/en/blog-en/news-from-nirvana-mark-hollis- and-the-band-talk-talk-come-back-onto-the-turntable/ ==Kappalelista== # # # # # # # # # ==Lähteet== Luokka:Vuoden 1984 albumit Luokka:Talk Talkin albumit
It’s My Life

It's My Life voi viitata: Musiikissa: * "It's My Life" (Talk Talkin kappale), Talk Talkin kappale, jonka on levyttänyt myös No Doubt **It's My Life (albumi), Talk Talkin albumi, nimetty kappaleen mukaan * It's My Life - The Album, Sash!:n albumi, tai sen nimikappale * "It's My Life" (The Animalsin kappale) * "It's My Life" (Bon Jovin kappale) * "It's My Life" (Dr Albanin kappale) * "It's My Life" (Cezarin kappale) * "It's My Life"/"Your Heaven", Yuin single * "It's My Life", kappale Amy Diamondilta * "It's My Life", kappale DJ Bobolta * "It's My Life", kappale The Monkeesin albumilta Justus * "It's My Life", kappaleen kirjoittaneet KISSin Gene Simmons ja Paul Stanley, julkaistu ensimmäisenä Wendy O. Williamsin vuoden 1984 albumilla W.O.W. * "It's My Life (Finally)", kappale Sean Ensignin albumilta Finally == Katso myös == * This Is My Life
Eino Ojajärvi

Eino Ojajärvi (22. marraskuuta 1911 Alajärvi – 14. huhtikuuta 1992 Kuopio) oli suomalainen poliitikko. Hän oli Liberaalisen Kansanpuolueen kansanedustaja 1962–1966. Eduskunnassa Ojajärvi oli Kulkulaitosvaliokunnan, Laki- ja Talousvaliokunnan, Pankkivaliokunnan, Perustuslakivaliokunnan, Sivistysvaliokunnan, Talousvaliokunnan ja Verovaliokunnan jäsen. Ojajärvi oli varsinaiselta ammatiltaan pappi. Pisimmän työuran hän teki Pielisjärven Kristillisen Kansanopiston johtajana 1944–1967. == Aiheesta muualla == * Luokka:Kansanedustajat Luokka:Suomalaiset liberaalit poliitikot Luokka:Pielisjärven kunnanvaltuutetut Luokka:Kuopion kaupunginvaltuutetut Luokka:Pohjois-Karjalan vaalipiiri Luokka:Suomen evankelis-luterilaisen kirkon papit Luokka:Vuonna 1911 syntyneet Luokka:Vuonna 1992 kuolleet
Total Eclipse of the Heart

Total Eclipse of the Heart (sanatarkka suomennos: Täydellinen sydämenpimennys) on yhdysvaltalaisen Jim Steinmanin säveltämä ja sanoittama voimaballadi. Steinman kertoo säveltäneensä kappaleen alun perin Nosferatun musikaaliversiota varten. Kappaleen nimi oli alkujaan "Vampires in Love" ja sen sanat kertovat vampyyreistä. Sävelmä tallennettiin ensimmäisen kerran vuonna 1982 walesiläisen Bonnie Tylerin tulkitsemana ja se antoi merkittävää lisäpotkua hänen laulajanuralleen. Siitä on tehty myöhemmin useita versioita, muun muassa musikaaliin Tanz der Vampire. Tylerin alkuperäisversion on arvioitu myyneen viidestä kuuteen miljoonaan yksikköä maailmanlaajuisesti. Se on ollut listaykkösenä useissa maissa. Suomessa singlen korkein sijoitus on seitsemäs. Kappale soi edelleen suomalaisilla radiokanavilla. Total Eclipse of the Heart julkaistiin Bonnie Tylerin albumilla Faster Than the Speed of Night (1983) seitsemän minuutin versiona, mutta radiosoitossa on käytetty viiden ja puolen minuutin lyhennettyä versiota. Kappaleen videoversion ohjasi australialainen Russell Mulcahy. Videossa on käytetty stereotyyppistä 1980-luvun saippuasarjaestetiikkaa. Tyler nähdään puettuna aidon saippuasarjatähden tyyliin. Laulaja-tanssija Nicki French teki kappaleesta coverversion vuonna 1995, joka nousi monissa maissa listaykköseksi. Vicky Rosti levytti vuonna 1992 kappaleesta suomalaisen käännöskappaleen nimellä "Tunnen sen täysillä taas". == Lähteet == Luokka:Vuoden 1982 kappaleet Luokka:Bonnie Tylerin kappaleet Luokka:Billboard Hot 100 -listan ykköset
Kytömaan liikennepaikka

Kytömaa () on Keravan rautatieliikennepaikan osa Kytömaalla. Paikalla oli henkilöliikenteen seisake kesäkuusta 1954 lähtien vuoden 1994 toukokuuhun saakka. Nykyään Kytömaa on risteyspaikka, jonka kautta kulkevat , ja -radat. Kytömaan liikennepaikan pohjoispuolella sijaitseva pääradan ylittävä 556,7 metriä pitkä Kytömaan rautatieristeyssilta on Suomen pisin rautatiesilta. == Lähteet == == Aiheesta muualla == * Kytömaan seisake ennen lakkautusta Luokka:Uudenmaan rautatieliikennepaikat Luokka:Keravan liikenne Luokka:Keravan rakennukset ja rakennelmat
Hyrräkompassi

Hyrräkompassi on navigoinnin apuväline. Laitteen toiminta perustuu siihen, että tietyllä tavalla asennettu suurinopeuksinen hyrrä asettuu pohjois- eteläsuuntaisesti. Tärkein osa on keskusyksikkö, joka koostuu kahdesta hyrrästä, jotka on sijoitettu umpinaiseen, elektrolyysinesteessä kelluvaan palloon, joka voi kääntyillä vapaasti. Hyrrien tarvitsema sähkövirta toimitetaan langattomasti nesteen läpi. Hyrräpallon kääntyminen laivan kääntyessä kääntää keskusyksikön sisäkuorta, josta tiedot välittyvät sähköisesti näyttölaitteisiin. Näyttölaitteita voi aluksella olla useita, ja näistä alanäyttölaitteista voidaan käyttää nimitystä tytärkompassi. Komentosillan sivuilla on yleensä tytärkompassit, joita voidaan käyttää optisien suuntimien ottamiseen. Hyrräkompassi voidaan kytkeä muun muassa automaattiohjaukseen ja tutkaan antamaan suuntatietoa. Hyrräkompassissa on omat kiinteät virheensä, kuten esimerkiksi vauhtivirhe, jotka kuitenkin ovat pienempiä kuin magneettikompassin. Lisäksi hyrräkompassi on immuuni magneettisille häiriötekijöille. Olemassa on myös niin sanottu lasergyroskooppi eli laserhyrrä, jonka toiminta perustuu kahteen kehää kiertävään lasersäteeseen. Ensimmäistä hyrräkompassia kokeili yhdysvaltalainen Elmer Sperry (1860–1930) eräässä laivassa vuonna 1911. 2000-luvun ensimmäisen vuosikymmenen loppupuolella on satelliittinavigointiin perustuva GPS-kompassi alkanut hiljalleen syrjäyttää monimutkaista ja vaikeasti jos kalliistikin huollettavaa hyrräkompassia. ==Katso myös== * Gyroskooppi ==Lähteet== * Rosén - Ohrelius: Laivojen kirja, WSOY 1959 * Helsingin Navigaatioseura: Veneilijän tietokirja == Aiheesta muualla == Luokka:Navigointi Luokka:Laivatekniikka
Octavarium (kappale)

Octavarium on amerikkalaisen progemetalliyhtye Dream Theaterin kappale. Kappale julkaistiin levyllä Octavarium ja se on levyn viimeinen. Kappale sisältää viisi osaa ja kestää 24 minuuttia, joten se on Dream Theaterin pisin yksittäinen kappale (42-minuuttinen Six Degrees of Inner Turbulence oli levyllä jaettu kahdeksaan osaan, 25-minuuttinen In the Presence of Enemies kahteen). == Kappaleen osat == # Someone Like Him # Medicate (Awakening) # Full Circle # Intervals # Razor's Edge == Intervals == Intervals -osa käy läpi kaikki Octavarium-levyn kappaleet. Mike Portnoy sanoo jokaisen osan skaalan ennen osaa. *Root: Root Of All Evil *Second: The Answer Lies Within *Third: These Walls *Fourth: I Walk Beside You *Fifth: Panic Attack *Sixth: Never Enough *Seventh: Sacrificed Sons *Octave: Octavarium Taustalla voi kuulla katkelmia kyseisistä kappaleista tämän osan aikana. == Kokoonpano == * James LaBrie - Laulu * John Petrucci - Kitarat * Mike Portnoy - Rummut * John Myung - Basso * Jordan Rudess - Korg Kronos, Kurzveil, Continuum, lap steel guitar, Zen Riffer Luokka:Dream Theaterin kappaleet Luokka:Vuoden 2005 kappaleet
Tanskalainen gambiitti

Tanskalainen gambiitti eli pohjoismainen gambiitti :`1.e4 e5 2.d4 exd4 3.c3` on shakkiavaus, joka on saanut nimensä tanskalaisten ja ruotsalaisten mestarien suorittamien analyysien perusteella. Avausta ei nykyään juuri koskaan käytetä mestariturnauksissa, vaikkakin tilastot osoittavat valkealle selvää etua, jos musta ottaa gambiitin vastaan. Jatko 3...d3 on tosin tuottanut hyviä tuloksia mustalle.COE ==Lähteet== Luokka:Shakkiavaukset
Arja Koriseva (albumi)

Arja Koriseva on Arja Korisevan ensimmäinen albumi, joka julkaistiin vuonna 1990. Levy ylitti myynnillään kulta- ja platinalevyjen rajat vuonna 1991. Levyä myytiin kaikkiaan 103 000 kappaletta ja vuoden 2014 alussa se oli Suomen 55. myydyin kotimainen albumi. Albumi on julkaistu CD-levynä, vinyylilevynä ja C-kasettina. Vinyylilevy ei sisällä kappaleita ”Kun minuun kosketat” ja ”Hymyhuulet”. Levyn on julkaissut Fazer Finnlevy. ==Kappaleet== # # # # # # # # # # # # # # ==Lähteet== ==Aiheesta muualla== * Arja Koriseva Suomen äänitearkiston tietokannassa Luokka:Vuoden 1990 esikoisalbumit Luokka:Arja Korisevan albumit Luokka:Timo Lindströmin tuottamat albumit
Francesco Araja

Francesco Araja (, 25. kesäkuuta 1709 Napoli – 1767 tai 1770 Bologna) oli italialainen säveltäjä, joka asui ja työskenteli 25 vuoden ajan Venäjällä. Hän sävelsi Venäjän hoville useita oopperoita, joista tunnetuin on ensimmäisenä venäjänkielisenä oopperana pidetty Tsefal i Prokris (1755). Araja syntyi ja sai musiikillisen opetuksensa Napolissa. Hänen varhaisimmat oopperansa tuotettiin teattereissa Napolissa, Firenzessä, Roomassa, Milanossa ja Venetsiassa. Hänet kutsuttiin vuonna 1735 Pietariin, jossa hän toimi maestro di cappellana ensin keisarinna Annalle, sitten Elisabetille. Hänen oopperansa La Forza dell’amore e dell’odio oli ensimmäinen Venäjällä esitetty ooppeera. Useimmat Arajan Venäjän-vuosina säveltämät oopperat oli tehty italiankielisiin librettoihin, jotka kylläkin käännettiin yleisölle myös venäjäksi. Aleksandr Sumarokovin libretto Tsefal i Prokrisiin (Céphale et Procris) oli alun perinkin venäjänkielinen. Tsefal i Prokris ehti saada myös jatkoa ennen Arajan paluuta Italiaan vuonna 1759. Toinen merkittävä ooppera oli venäläiseen kylään sijoittunut L’asilo della pace. Hän oli läsnä Pietari III:n kruunajaisissa 1762, mutta lähti maasta, kun Pietari murhattiin. Arajan viimeisiksi teoksiksi jäivät oratorio La Nativita di Gesu ja ooppera La Cimotea. Hän kuoli Bolognassa joko vuonna 1767 tai 1770. == Tuotanto == === Oopperat === * Lo matremmonejo pe’ mennetta (Napoli, 1729) * Berenice (Firenze, 1730) * Ciro riconosciuto (Rooma, 1731) * Il Cleomene (Rooma, 1731) * L’amor regnante (Rooma, 1731) * Semiramide riconosciuta (Napoli, 1731) * La forza dell’amore e dell’odio (Milano, 1734; Pietari, 1736 nimellä Sila ljubvi i nenavisti) * Lucio Vero (Venetsia, 1735) * Il finto Nino, overo La Semiramide riconosciuta (Pietari, 1737) * Artaserse (Pietari, 1738) * Seleuco (Moskova, 1744) * Scipione (Pietari, 1745) * Mitridate (Pietari, 1747) * L’asilo della pace (Pietari, 1748) * Bellerofonte (Pietari, 1750) * Eudossa incoronata, o sia Teodosio II (Pietari, 1751) * Tsefal i Prokris (Pietari, 1755) * Amor prigioniero (Oranienbaum, 1755) * Alessandro nell’Indie (Pietari, 1755; Oranienbaum, 1759) * Iphigenia in Tauride (Moskova, 1758) * La Cimotea === Oratoriot === * S. Andrea Corsini (Rooma, 1731) * La Nativita di Gesu === Kantaatit === * La gara, dell’amore e dello zelo (Pietari, 1736) * L’asilo della pace (Pietari, 1748) * La corona d’Alessandro Magno (Pietari, 1750) * Amor prigionero (Oranienbaum, 1755) * Junon secourable lucine (Pietari, 1757) * Urania vaticitante (Pietari, 1757) === Muuta === * Sinfonia D-duuri jousille * Sonaatteja jne. == Lähteet == * Luokka:Italialaiset säveltäjät Luokka:Italialaiset oopperasäveltäjät Luokka:Vuonna 1709 syntyneet Luokka:Kuolinvuosi tuntematon
Martti Korkia-Aho

Martti Einar Korkia-Aho (12. syyskuuta 1930 Alajärvi – 19. tammikuuta 2012 Kokkola) oli suomalainen Kansallisen Kokoomuksen kansanedustaja 1987–1991. Eduskunnassa Korkia-aho oli Toisen lakivaliokunnan, Suuren valiokunnan ja Eduskunnan palkkavaltuuskunnan jäsen sekä Liikennevaliokunnan varajäsen. Korkia-aho on tehnyt pitkän itsenäisen yrittäjän uran Kokkolassa vuodesta 1966 alkaen. == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Kokkolan kaupunginvaltuutetut Luokka:Kaarlelan kunnanvaltuutetut Luokka:Vaasan vaalipiiri Luokka:Suomalaiset yrittäjät Luokka:Suomalaiset päätoimittajat Luokka:Vuonna 1930 syntyneet Luokka:Vuonna 2012 kuolleet
Me kaksi vain

Me kaksi vain on Arja Korisevan toinen albumi, joka julkaistiin 1991. Levy ylitti myynnillään kulta- ja platinalevyjen rajat vuonna 1991. Kaikkiaan levyä myytiin 84 200 kappaletta. Albumi on julkaistu CD-levynä, vinyylilevynä, C-kasettina ja VHS-videona. Levyn on julkaissut Fazer Finnlevy. Arja osallistui vuoden 1990 Syksyn sävel -kilpailuun albumin kappaleella Rakkauden värit. Lisäksi levyllä on mukana kappale "Enkelin silmin", jolla Arja kilpaili Suomen Euroviisukarsinnoissa 1991, sijoittuen viidenneksi. == Kappaleet == # # # # # # # # # # # # == Lähteet == == Aiheesta muualla == * "Me kaksi vain" Suomen äänitearkiston tietokannassa Luokka:Arja Korisevan albumit Luokka:Vuoden 1991 albumit Luokka:Jaakko Salon tuottamat albumit Luokka:Pave Maijasen tuottamat albumit
Saa joulu aikaan sen

Saa joulu aikaan sen on suomalaisen iskelmälaulaja Arja Korisevan kolmas studioalbumi, joka julkaistiin marraskuussa 1991. Levy sisältää vanhojen joululaulujen lisäksi muun muassa kaksi uutta Jori Sivosen säveltämää ja Turkka Malin sanoittamaa joululaulua. Albumi myi hyvin ja nousi kuukausittaisessa top 20 albumilistalla marraskuussa 1991 kymmenelle sijalle ja joulukuussa viidennelle sijalle. Albumilistoilla albumi ylsi parhaimmillaan viidenneksi pysyen listalla yhteensä 13 viikon ajan. Levy ylitti myynnillään kultalevyrajan vuonna 1992 ja platinalevyrajan vuonna 1994. Kaikkiaan levyä on myyty lähes 50 000 kappaletta. Albumi julkaistiin Finnlevyn toimesta vinyyli- ja CD-levyinä sekä C-kasettina. Albumi julkaistiin myös VHS-kasettina. Korisevan seuraava joulualbumi Joulu joka päivä ilmestyi vuonna 2002. == Kappaleet == === A-puoli === # # # # # # === B-puoli === # * # # # # # Lähteet:LP-levyn (FL 5164) takakannen tiedot. == Tekijät == * Arja Koriseva – laulu === Muusikot === * Heikki Laurila ja Jarmo Nikku – kitarat * Olli Ahvenlahti, Jari Puhakka ja Jaakko Salo – piano ja kosketinsoittimet * Tapio Salo – basso * Kari (Miri) Miettinen – rummut * Tapio ”Mongo” Aaltonen – lyömäsoittimet * Juhani Aaltonen – huilu ja saksofoni * Aale Lindgren – oboe * Pasi Pihlaja – käyrätorvi * Markku Johansson – trumpetti ja flyygelitorvi * Heikki Hämäläinen, Heikki Vehmanen, Yrjö Lasonpalo ja Jaakko Raulamo – jousikvartetti * Arto Alaspää, Sonja Lumme, Martti Metsäketo ja Irma Tapio – lauluyhtye (taustalaulut) * Eeva Hilska, Laura Hilska, Maaria Kallio, Sara Lindgren, Aino Smeds, Lauri Smeds, Sampo Smeds, Ilkka Rämö ja Lasse Rämö – ryhmä Tapiolan kuorolaisia Lähde: === Tuotanto === * Juha Laakso – äänitys ja miksaus (Finnvox) * Pauli Saastamoinen – masterointi (Finnvox) * Mika Jussila – kaiverrus (Finnvox) * Erik Uddström – valokuvat * Birgit Pulkkinen – ulkoasu * Jaakko Salo – tuottaja Lähde: == Lähteet == * === Viitteet === == Aiheesta muualla == * Albumi Suomen äänitearkiston tietokannassa * Albumi discogs.com-verkkosivustolla Luokka:Suomalaiset joulualbumit Luokka:Vuoden 1991 joulualbumit Luokka:Arja Korisevan albumit Luokka:Jaakko Salon tuottamat albumit
Gottfried von Einem

Gottfried von Einem (24. tammikuuta 1918 – 12. heinäkuuta 1996) oli itävaltalainen säveltäjä. Hän tuli tunnetuksi oopperoistaan, joihin oli Igor Stravinskin ja Sergei Prokofjevin tuotannon ohella vaikuttanut jazzmusiikki. Einem syntyi Bernissä, Sveitsissä, itävaltalaiseen diplomaattiperheeseen. Koulun suoritettuaan hän lähti Berliiniin, jossa hän nousi Berliinin filharmonikkojen harjoittajaksi. Hän sai opetusta Boris Blacherilta ja meni vuonna 1946 naimisiin ensimmäisen vaimonsa Lianne von Bismarckin kanssa. Saatuaan 6. toukokuuta 1948 pojan (Caspar Einem, merkittävä poliitikko) perhe muutti vuonna 1953 Wieniin. Einem jäi leskeksi vuonna 1962. Hän meni vuonna 1966 uusiin naimisiin näytelmäkirjailija Lotte Ingrischin (s. 1930) kanssa, joka kirjoitti hänellekin useita librettoja. Pari vietti keskenään runsaasti aikaa Waldviertelissa. Einem kuoli 78-vuotiaana Maissaun Oberdürnbachissa, Itävallassa. Einemin tunnetuimpiin oopperoihin kuuluvat: * Dantons Tod (6. elokuuta 1947 Salzburg) * Der Prozess (17. elokuuta 1953 Salzburg) * Der Zerrissene (17. syyskuuta 1964 Hampuri) * Der Besuch der alten Dame (23. toukokuuta 1971 Wien) Säveltäjä julistettiin vuonna 2002 postuumisti Vanhurskaaksi kansakuntien joukossa, koska hän oli sodan aikana toimittanut vainojen uhkaamille elintarvikkeita ja väärennettyjä dokumentteja. == Lähteet == Luokka:Itävaltalaiset säveltäjät Luokka:Itävaltalaiset oopperasäveltäjät Luokka:Vanhurskaat kansakuntien joukossa Luokka:Vuonna 1918 syntyneet Luokka:Vuonna 1996 kuolleet
Sayaun Thunga Phool Ka

Sayaun Thunga Phool Ka (, suomeksi Me nepalilaiset olemme satojen kukkien seppele) on Nepalin nykyinen kansallislaulu. Se julistettiin virallisesti kansallislauluksi 3. elokuuta 2007. Kansallislaulun sanat on kirjoittanut runoilija Byakul Maila. Musiikin on säveltänyt Umber Gurung. Laulu on sanoiltaan yksinkertainen ja ylistää Nepalin itsenäisyyttä, yhtenäisyyttä, rohkeutta, ylpeyttä, kauneutta, monimuotoisuutta ja kunnioitusta. == Kansallislaulun sanat == === Nepalinkieliset sanat === :सयौं थूंगा फूलका हामी, एउटै माला नेपाली :सार्वभौम भइ फैलिएका, मेची-महाकाली। :प्रकृतिका कोटी-कोटी सम्पदाको आंचल :वीरहरुका रगतले, स्वतन्त्र र अटल। :ज्ञानभूमि, शान्तिभूमि तराई, पहाड, हिमाल :अखण्ड यो प्यारो हाम्रो मातृभूमि नेपाल। :बहुल जाति, भाषा, धर्म, संस्कृति छन् विशाल :अग्रगामी राष्ट्र हाम्रो, जय जय नेपाल। === Translitterointi === : : : : : : : === Käännös englanniksi === :We are hundreds of flowers, the one garland - Nepali :Sovereign, spread out from Mechi to Mahakali. :Amassing nature's millions of resources :By the blood of heroes, independent and immovable. :Land of knowledge, land of peace, Terai, hills, mountains :Indivisible this beloved, our motherland Nepal. :The diverse races, languages, faiths, and cultures are so extensive :Our progressive nation, long live long live Nepal. == Aiempi kansallislaulu == Nepalin poliittisten muutosten vuoksi aiempaa kansallislaulua pidettiin liikaa kuningasta ylistävänä. Laulun nimi oli Ras Triya Gaan ja se oli käytössä vuodesta 1962 vuoteen 2007. ==Lähteet== ==Aiheesta muualla== * Äänileike laulun lopusta Luokka:Kansallislaulut Luokka:Nepalilainen kulttuuri
Kun ilta saapuu kaupunkiin

Kun ilta saapuu kaupunkiin on Arja Korisevan neljäs albumi, joka julkaistiin 1992. Levy ylitti myynnillään kultalevyn myyntirajan 1992 heti ilmestymispäivänään. Kaikkiaan levyä myytiin 35 700 kappaletta. Albumi on julkaistu CD-levynä, vinyylilevynä, ja C-kasettina. Levyn on julkaissut Fazer Finnlevy. Albumi sisältää vain suomalaisia sävellyksiä. Paula Koivuniemi levytti Rakkauden vanki kappaleen vuonna 2003. ==Kappaleet== # # # # # # # # # # # # == Lähteet == ==Aiheesta muualla== * "Kun ilta saapuu kaupunkiin" Suomen äänitearkiston tietokannassa Luokka:Arja Korisevan albumit Luokka:Vuoden 1992 albumit
Niccolò Jommelli

Niccolò Jommelli (10. syyskuuta 1714 – 25. elokuuta 1774) oli italialainen säveltäjä. Jommelli syntyi Francesco Antonio Jommellin ja Margarita Cristianon pojaksi Aversassa. Hänellä oli yksi veli, dominikaanimunkki Ignazio, ja kolme siskoa. Hän pääsi vuonna 1725 Sant' Onofrio a Capuanan konservatorioon Napolissa, jossa hän sai opetusta Ignazio Protalta ja Francesco Feolta. Hän pääsi nopeasti myöhemmin kardinaaliksi nousseen Yorkin herttua Henrik Benedictin suosioon. Jommellin ensimmäinen ooppera L'errore amoroso esitettiin Napolin Teatro Nuovossa talvella 1737. Sitä seurasi toinen koominen ooppera Odoardo seuraavana vuonna, ja ensimmäinen vakava ooppera Ricimero rè de' Goti esitettiin tammikuussa 1740. 1740-luvun vuosina hänen töitään esitettiin Rooman ja Napolin lisäksi mm. Bolognassa, Venetsiassa, Torinossa, Padovassa, Ferrarassa, Luccassa ja Parmassa. Oopperoidensa lisäksi Jommelli kirjoitti runsaasti hengellistä musiikkia, kuten oratorioita, sekä kantaatteja. Hän työskenteli myöhemmällä urallaan mm. Wienissä ja Stuttgartissa ja tapasi vuonna 1763 Ludwigsburgissa Wolfgang Amadeus Mozartin. Hän palasi Napoliin 1768, mutta vietti viimeiset vuotensa osittain halvaantuneena aivoinfarktin vuoksi. Hän kuoli Napolissa 59-vuotiaana. Jommelli sävelsi kymmeniä oopperoita. Niistä tunnetuimpia ovat: * Demetrio (1749) * Ciro riconosciuto (1749) * L'uccelellatrice (1750) * Attilio Regolo (1753) * L'Olimpiade (1761) * Demofoonte (1764) * Temistocle (1765) * Vologeso (1766) * La critica (1766) * Fetonte (1768) * La schiava liberata (1768) * Armida abbandonata (1770) * Iphigenia en Tauride (1771) Luokka:Italialaiset säveltäjät Luokka:Vuonna 1714 syntyneet Luokka:Vuonna 1774 kuolleet
Naisen tie (albumi)

Naisen tie on Arja Korisevan viides albumi, joka julkaistiin 1994. Levy ylitti myynnillään kultalevyn myyntirajan 1995. Kaikkiaan levyä myytiin 30 400 kappaletta. Albumi on julkaistu CD-levynä ja C-kasettina. Levyn on julkaissut Fazer Music. Albumilta julkaistiin kolme CD-singleä. ==Kappaleet== # # # # # # # # # # # # ==CD-singlet== * Naisen tie / Taittuu multakin Rock´n Roll * Kai virheen tein / Rakkaus saa mut muuttumaan * Et saa mua unohtaa / Rakkaus jää ==Muusikot== Arja Korisevan Fortuna-orkesteri: * Heikki Elo * Jouni Hokkanen * Jari Palonen * Ari-Jukka Syrjänen Muut mukana olleet muusikot: * Kalle Chydenius * Heikki Hämäläinen * Sami Kuoppamäki * Anna-Mari Kähärä * Pentti Lahti * Juha Lanu * Yrjö Lasonpalo * Leevi Leppänen * Kari Lindstedt * Jari Nieminen * Anita Pajunen * Mauri Pietikäinen * Seppo Rautasuo * Essi Wuorela == Lähteet == == Aiheesta muualla == * Luokka:Arja Korisevan albumit Luokka:Vuoden 1994 albumit
Pietro Abbà Cornaglia

Pietro Abbà Cornaglia (20. maaliskuuta 1851 – 2. toukokuuta 1894) oli italialainen säveltäjä, urkuri ja pianisti. Abbà Cornaglia syntyi Alessandriassa ja opiskeli isäpuolensa johdolla ennen pääsemistään Milanon konservatorioon. Hän opiskeli siellä vuosina 1868–1871 pianonsoittoa ja sävellystä opettajinaan muiden muassa Antonio Angeleri ja Lauro Rossi. Opintojensa jälkeen hän kierteli konserttipianistina ja sai lopulta urkurinpaikan Alessandrian katedraalista vuonna 1880. Hän toimi urkurina kuolemaansa saakka ja perusti lisäksi musiikkikoulun ja johti katedraalin orkesteria. Abbà Cornaglia sävelsi useita piano- ja urkuteoksia sekä kamarimusiikkia. Lisäksi hänen tuotantoonsa kuuluvat kirjat Sulla introduzione del canto popolare in tutte le masse di comunità, e specialmente nella scuola (1880) ja Impressioni d'un viaggio in Germania (1881) sekä kolme oopperaa: * Isabella Spinola (Milano, 1877) * Maria di Warden (Milano, 1884) * Una partita scacchi (Pavia, 1892) Yksikään ooppera ei ole jäänyt elämään. Abbà Cornaglia, Pietro Abbà Cornaglia, Pietro Abbà Cornaglia, Pietro
Rakastunut nainen

Rakastunut nainen on Arja Korisevan kuudes albumi, joka julkaistiin 1995. Levy ylitti myynnillään kultalevyn myyntirajan 1995. Kaikkiaan levyä myytiin 28 190 kappaletta. Albumi on julkaistu CD-levynä ja C-kasettina. Levyn on julkaissut Sony Music Entertainment (Finland) Oy. Albumilta julkaistiin neljä CD-singleä. Albumi sisältää kaksi eri versiota Disneyn Pocahontas -elokuvan laulusta Tuulen värit. == Kappaleet == # # # # # # # # # # # # # == Singlet == * Rakastunut nainen (1995) * Kattojen Primadonna / Anna Kätesi (1995) * Tuulen värit / Jokin sisälläni (1996) * Tähtien katse (1996) == Lähteet == == Aiheesta muualla == * "Rakastunut nainen" Suomen äänitearkiston tietokannassa Luokka:Arja Korisevan albumit Luokka:Vuoden 1995 albumit Luokka:Juha Tikan tuottamat albumit
Bernardo Aliprandi

Bernardo Aliprandi (n. 1710, Milano – n. 1792, Frankfurt am Main) oli italialainen myöhäisen barokin ajan sellisti ja säveltäjä. Hän sävelsi neljä oopperaa: * Apollo tra le muse in Parnasso (1737) * Mitridate (1738) * Ifigenia in Aulide (1739) * Semiramide riconosciuta (1740) Oopperateosten lisäksi Aliprandilta valmistui stabat mater (1749) ja 18 sinfoniaa. Luokka:Italialaiset säveltäjät
Jacopo Napoli

Jacopo Napoli (26. elokuuta 1911, Napoli – 1994, Ascea) oli italialainen säveltäjä. Hänen tuotantoonsa kuuluu mm. kamarimusiikkia, lauluja sekä lukuisia oopperoita. == Oopperat == * Il malato immaginario (1939) * Miseria e nobilità (1945) * Un curioso accidente (1950) * Masaniello (1953) * I pescatori (1954) * Il tesoro (1958) * Il rosario (1962) * Il povero diavolo (1963) * Il barone avaro (1970) Luokka:Italialaiset säveltäjät Luokka:Vuonna 1911 syntyneet Luokka:Vuonna 1994 kuolleet
Inakari (Tornio)

Inakari ja Kataja olivat alun perin kaksi eri saarta, jotka nykyään muodostavat yhden saaren Perämeren pohjukassa Tornion ja Haaparannan edustalla. Suomen ja Ruotsin raja kulkee saaren poikki, ja saarella sijaitsee Ruotsin itäisin maapiste. Vuoden 1891 kartassa saaret olivat erilliset ja valtionraja kulki saarten välistä: Inakari oli Suomen puolella ja Kataja Ruotsin puolella. Saari on matala ja matalarantainen. Suomen puolella länsirannalla on rakennuskeskittymä. Saarta peittää pääasiassa lehtipuiden muodostama metsikkö. Inakarin kaakkoispuolella sijaitsee pieni Posin saari. Suullisten lähdetietojen mukaan Inakarin itäpuolella laivaväylän tuntumassa merenpohjassa kerrotaan olevan laivanhylky. Samoin saaren eteläpuolella on kerrottu lepäävän laivanhylyn. ==Lähteet== Luokka:Tornion saaret Luokka:Haaparannan kunta Luokka:Ruotsin ja Suomen raja
Ilmari Laurila

Ilmari Laurila (23. joulukuuta 1897 Kauhava – 16. maaliskuuta 1918 Länkipohja) oli isänsä Matti Laurila vanhemman ja veljensä Matti Laurila nuoremman tavoin valkoinen lapualainen sotilas Suomen sisällissodassa. Heistä kolmesta käytettiin valkoisella puolella toisinaan yhteisnimitystä Lapuan lumiaura. Veljesten äiti oli Anna Liisa Mukari.Suomen jääkärien elämäkerrasto 1938, 394 Ilmari Laurila toimi Lapuan suojeluskunnassa joukkueenjohtajana ja 1. maaliskuuta alkaen Lapuan suojeluskunnasta muodostetun Pohjois-Hämeen rykmentin II pataljoonan 2. komppanian päällikkönä. Ilmari Laurila kaatui Länkipohjan taistelussa 16. maaliskuuta 1918 haavoittunutta sitoessaan.Ylikangas 1993, 122 Ilmari Laurila on haudattu Lapuan sankarihautaan. Hänen nimensä on Lapuan yhteiskoulun muistotaulussa. ==Lähteet== * * ===Viitteet=== Luokka:Suomen sisällissodan valkoiset Luokka:Vuonna 1897 syntyneet Luokka:Vuonna 1918 kuolleet
Myrskybongaus

Myrskybongaus on voimakkaiden sääilmiöiden harrastelijamaista kuvaamista ja tutkimista. Yhdysvalloissa myrskybongarit kuvaavat muun muassa tornadoja ja hurrikaaneja, Suomessa muun muassa trombeja, ukkosia ja syysmyrskyjä. == Myrskybongauksen alku == Myrskybongaus alkoi Yhdysvaltojen Keskilännessä jo 1950-luvulla. Siellä myrskybongausta edisti tiheä tieverkko ja halpa polttoaine, joten saatettiin helposti ja halvalla ajaa kaukaakin myrskyn lähelle. Suomessa varsinaista myrskybongausharrastusta on ollut 1990-luvun alusta kun esimerkiksi ukkostutkat ovat tietokoneiden ja tietoverkkojen kautta helpoittaneet tiedon löytämistä sääilmiöistä. Ihmiset harrastavat useimmiten myrskyjen havainnointia kotinsa tai mökkinsä ikkunasta, vain pieni joukko on todella aktiivisia myrskybongareita jotka seuraavat ukkosia ja myrskyjä autolla. Aktiivisia bongareta arvellaan Suomessa olevan noin viisikymmentä. Ilmatieteenlaitos kaipaa myös havaintoja myrskyistä sekä muista sääilmiöistä ja on tehnyt myrskybongarien kanssa yhteistyötä, mutta myös tavallisten sääharrastajien tiedot ovat tarpeellisia. He ovat välittääneet tietoja säästä paikan päältä ja Ilmatieteenlaitos on niiden perustella parantanut tietokonemallinnuksiaan. Ilmatieteenlaitos on kehittänyt Sää-sovelluksen jonka avulla harrastajat voivat ilmoittaa havaintojaan myrskyistä sekä myös muista sääilmiöistä. == Rajuilmojen vaarat == Ukkospilvestä joskus satavat erittäin suuret jopa kymmenien millimetrien kokoiset rakeet, syöksyvirtauksen kaatamat puut ja tuulen lennättämät oksat ja salamat lähelle iskiessään voivat olla vaarallisia. Ulkomailla myrskybongaus voi olla hengenvaarallista rajumpien sääilmiöiden vuoksi. Useimmiten tornadoa kuvataan matkan päästä, sillä liian lähelle tai sen sisään joutuminen on hengenvaarallista. Suomessa myrskyistä johtuneet kuolemat ovat olleet harvinaisia. ==Myrskybongaus fiktiossa== Myrskybongauksesta kertova elokuva Twister antaa myrskybongauksesta väärän kuvan. Elokuvassa muun muassa ajetaan tornadon läpi, mikä on oikeasti hengenvaarallista, ja liikutaan metsäisillä sivuteillä ja pelloilla, jotka ovat myrskyjen aikaan vaarallisia paikkoja. Pelloillahan voi salama iskeä hyvin helposti. == Kirjallisuutta sääilmiöistä == * * * * == Lähteet == == Aiheesta muualla == * * * * * * * * * (video). * (video). Luokka:Ukkonen Luokka:Bongaus Luokka:Myrskyt
Strange Beautiful Music

Strange Beautiful Music on kitaristi Joe Satrianin kahdestoista soololevy. ==Kappaleluettelo== # "Oriental Melody" – 3:53 # "Belly Dancer" – 5:00 # "Starry Night" – 3:53 # "Chords of Life" – 4:12 # "Mind Storm" – 4:10 # "Sleep Walk" (Ann Farina) – 2:42 # "New Last Jam" – 4:16 # "Mountain Song" – 3:28 # "What Breaks a Heart" – 5:17 # "Seven String" – 4:00 # "Hill Groove" – 4:07 # "The Journey" – 4:07 # "The Traveler" – 5:36 # "You Saved My Life" – 5:02 # "The Eight Steps" – 5:44 # "Slick" – 3:41 Luokka:Vuoden 2002 albumit Luokka:Joe Satrianin albumit